Noodlanding by Wonderboom-lughaweWonderboom-lughawe (Foto: Gauteng.net) ŉ Privaat vliegtuig het Sondagmiddag ŉ noodlanding gedoen by Wonderboom-lughawe in Pretoria. ŉ Woordvoerder van die lughawe, wat op voorwaarde van anonimiteit met Maroela Media gepraat het, het bevestig niemand is in die voorval beseer nie. Die vliegtuig het opgestyg en die vlieënier het dadelik weer geland toe hy besef iets het skeefgeloop. Dit is nog nie duidelik wat die probleem veroorsaak het nie. Volgens die woordvoerder het die vliegtuig geringe skade opgedoen.